Diari Oficial de la Generalitat Valenciana


Sumari del DOGV 6465, del 22-02-2011 (2011/1936)

Informació pública conjunta del projecte bàsic, l'estudi d'impacte ambiental i l'estudi d'integració paisatgística: Clau DG 560. Ordenació del Front Litoral. Tram: platja Aigua Amarga - cap de Santa Pola.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1936


Organisme emissor
:   Conselleria d'Infraestructures i Transport

Tipus de document
:   Anunci

Informació pública conjunta del projecte bàsic, l'estudi d'impacte ambiental i l'estudi d'integració paisatgística: Clau DG 560. Ordenació del Front Litoral. Tram: platja Aigua Amarga - cap de Santa Pola. [2011/1936]  
De conformitat amb el que establixen l'article 86 de la Llei de Règim Jurídic per a les Administracions Públiques i Procediment Administratiu Comú, la Llei 30/1992, de 26 de novembre, així com els articles 42 i següents de la Llei 22/1988, de 28 de juliol, de Costes, i els seus concordants articles 85 i següents del Reial Decret 1471/1989, d'1 de desembre, pel qual s'aprova el Reglament General per al Desenvolupament i Execució de la llei esmentada.  
El període indicat d'informació pública s'obri a l'efecte de la legislació general, les legislacions sectorials, així com als efectes ambientals, en aplicació de l'article 9 del Reial Decret Legislatiu 1/08, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes, de l'article 4 de la Llei 2/1989, de 3 de març, de la Generalitat Valenciana, d'Impacte Ambiental, i el Decret 162/1990, de 15 d'octubre, pel qual s'aprova el seu reglament i, finalment, als efectes paisatgístics per aplicació de la Llei 4/2004, de 30 de juny, de la Generalitat Valenciana, d'Ordenació del Territori i Protecció del Paisatge, i el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
D'acord amb les facultats conferides en l'article 16 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, se sotmet a informació pública conjunta, per un període de trenta dies hàbils, el projecte bàsic, l'estudi d'impacte ambiental i l'estudi d'integració paisatgística de l'Ordenació del Front Litoral Aigua Amarga - cap de Santa Pola.  
Durant eixe termini els interessats podran examinar la referida documentació i presentar-hi al·legacions.  
Llocs d'exposició:  
València: Conselleria d'Infraestructures i Transport. Direcció General de Transports, Ports i Costes (Divisió de Ports i Costes): Divisió de Ports, Aeroports i Costes, Av. Blasco Ibáñez 50, segona planta. València 46497.  
Alacant. Ajuntament. Gerència Municipal d'Urbanisme. Rambla de Méndez Núñez núm. 40, 2n. 03592 Alacant.  
Santa Pola: Ajuntament. Plaça de la Constitució, 1. 03458 Santa Pola (Alacant).  
Elx. Ajuntament. Plaça de Baix, 1. 03418 Elx (Alacant).  
València, 15 de febrer de 2011.- El director general de Ports, Aeroports i Costes: Carlos Eleno Carretero.